da en da nl ca da da da es da da da da da da da da da da da da da da en da da da oc da da da da da de da da da da da da da da da da da da da nl da en da da es nl da
Landdistrikter: Venstres boligspil er en velkommen håndsrækning til førstegangskøbere i landdistrikterne | Landdistrikternes Fællesråd
9.8.2022 07:55:23 CEST | Landdistrikternes Fællesråd
Venstres boligudspil indeholder flere gode elementer, hvor især forslaget om en boligopsparingskonto vil hjælpe flere førstegangskøbere i landdistrikterne ind på boligmarkedet, vurderer Landdistrikternes Fællesråd.
Venstres boligudspil vil hjælpe flere førstegangskøbere i landdistrikterne ind på boligmarkedet, vurderer Landdistrikternes Fællesråd. Foto: Mads Krabbe
Venstre præsenterer i sit boligudspil et forslag om at indføre en boligopsparingskonto til førstegangskøbere. Boligopsparingen skal være fradragsberettiget og kan derfor give et par 20.000 kr. årligt og i alt 100.000 kr. over fem år ved indbetaling af de maksimale 500.000 kr.
- 100.000 kr. ekstra i udbetaling er mange penge for et ungt par, som drømmer om en bolig i landdistrikterne. Her rækker pengene lidt længere, end de gør i de store byer, og 100.000 kr. vil derfor have en udslagsgivende betydning for, hvilket hus, man kan få lov at købe, siger formand for Landdistrikternes Fællesråd, Steffen Damsgaard, og tilføjer:
- Desuden møder vi i Landdistrikternes Fællesråd fortsat eksempler på boligsøgende i landdistrikterne, hvor pengeinstituttet kræver en noget højere egenfinansiering end de normale 5 %. Her vil et økonomisk tilskud gennem en boligopsparingskonto også være en fordel for især førstegangskøbere, som ikke har en friværdi fra et tidligere hussalg med i baglommen.
Desuden er Landdistrikternes Fællesråd positive over for, at Venstre vil gøre det muligt at opdele tidligere stuehuse til dobbelthuse eller lejligheder samt gøre nedlagte landbrugsejendomme beboelige.
- Vi har i Fællesrådet længe problematiseret udfordringerne ved at skabe flere boliger i eksisterende bygningsmasse i landzonerne. Blandt andet på grund af planloven, som begrænser mulighederne for at lave væsentlige om- eller tilbygninger af eksisterende bygningsmasse. Jeg er derfor meget glad for at se, at udspillet har ambitioner om at fjerne dette benspænd, siger Steffen Damsgaard.
Også muligheden for at bygge en nabobolig ved siden af en eksisterende bolig er et skridt i den rigtige retning i forhold til udvikling i landzonerne og muligheden for at omplacere boliger i det åbne land. Derudover håber Landdistrikternes Fællesråd, at mindre strenge energikrav ved etablering af tiny houses kan få flere til at turde gå i gang med at etablere bo- og levefællesskaber på landet. Endelig indeholder udspillet også et forslag om, at boliger til under 1 mio. kr. skal fritages for den faste del af tinglysningsafgiften på 1750 kr.
Nikoline Jakobsen, politisk konsulent i Landdistrikternes Fællesråd, tlf.: 53 85 01 25, mail: nik@landdistrikterne.dk
Venstres boligudspil vil hjælpe flere førstegangskøbere i landdistrikterne ind på boligmarkedet, vurderer Landdistrikternes Fællesråd. Foto: Mads Krabbe
Information om Landdistrikternes Fællesråd
Landdistrikternes Fællesråd er en partipolitisk neutral interesseorganisation, der arbejder for at skabe bedre rammevilkår for landdistrikter og yderområder i Danmark.
Vi tæller 55 kommuner og fire regioner, der tilsammen repræsenterer over 4 millioner danskere. Medlemmerne er tillige en række landsdækkende organisationer, de lokale aktionsgrupper samt et større antal landsbyer og landdistriktsråd.
Følg pressemeddelelser fra Landdistrikternes Fællesråd
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Landdistrikternes Fællesråd
Kære partier: Vi har brug for en 2030-plan for landdistrikterne5.10.2022 13:02:48 CEST | Pressemeddelelse
Landdistrikternes Fællesråd opfordrer partierne til at huske landdistrikterne i den igangværende valgkamp. Med store kommunale spareplaner, et presset erhvervsliv med bl.a. lukningstruede dagligvarebutikker og en nødlidende kollektiv trafik, er der behov for en 2030-plan for landdistrikterne.
Landdistrikternes Fællesråd om 2030-plan: Savner fokus på velfærd i landdistrikterne30.9.2022 10:57:39 CEST | Pressemeddelelse
Flere ældre og stigende priser presser økonomien i land- og yderkommuner. Landdistrikternes Fællesråd efterlyser fokus på velfærd i landdistrikterne i regeringens 2030-plan.
Landdistrikternes Fællesråd: Vinterpakke hjælper kun landdistrikterne delvist23.9.2022 12:09:24 CEST | Pressemeddelelse
Landdistrikternes Fællesråd hilser vinterpakke velkommen men frygter, at energikrisen vil koste virksomheder og andre vigtige funktioner i landdistrikter livet. Det kan i sidste ende skævvride Danmark.
Civilsamfundsalliance: Energipriser truer civilsamfundet16.9.2022 18:00:20 CEST | Pressemeddelelse
Dagtilbud, skoler og det lokale foreningslivs faciliteter landet over risikerer at knække nakken på de stigende energipriser. Det kan få fatale konsekvenser for børn og unge, lyder meldingen i et fælles opråb fra Landdistrikternes Fællesråd, DGI, Friskolerne, Højskolerne, Efterskolerne, Danmarks Private Skoler og Daginstitutionernes Landsorganisation.
Efter stor succes: Endnu et workshopforløb for fynske turistvirksomheder er åben for tilmelding14.9.2022 13:16:31 CEST | Pressemeddelelse
23 fynske turistvirksomheder deltog i foråret i workshopforløbet Digital Academy på Fyn. Destination Fyn og Landdistrikternes Fællesråd giver nu de fynske virksomheder mulighed for at deltage i anden og sidste del af forløbet, som giver konkrete redskaber til at skabe digital synlighed overfor danske og udenlandske turister.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022